MODIFICACIÓN DAS BASES REGULADORAS DOS CURSOS DE ESPAÑOL PARA PERSOAS INMIGRANTES PARA A PREPARACIÓN DO DELE A2 2020
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 02/06/2020)

Por Resolución presidencial núm.2020000785, de 29 de maio de 2020, aprobouse a seguinte modificación das Bases reguladoras dos cursos de español para persoas inmigrantes para a preparación do DELE A2. O deputado delegado de Réxime Interior, Economía, Facenda, Novas Tecnoloxías e ORAL, no exercicio das competencias delegadas pola Presidencia mediante a Resolución presidencial 2020002793, de 16 de marzo de 2020 (BOPPO núm.56, de 23 de marzo de 2020), dita a seguinte RESOLUCIÓN: Visto o informe xurídico-proposta de resolución da xefa do Servizo de Cohesión Social e Xuventude, de 28 de maio de 2020, co seguinte teor literal: Resultando que neste expediente están acreditados os seguintes: 1º Mediante a Resolución presidencial número 2020001394, de 11 de febreiro de 2020, aprobáronse as bases reguladoras dos Cursos de Español para Persoas Inmigrantes para a Preparación do DELE A2, publicáronse no BOPPO núm.42, do 2 de marzo de 2020, e o extracto da convocatoria no BOPPO núm.43 do 3 de marzo de 2020.2º A base terceira relativa á oferta de cursos establece que ‘(.) Os cursos terán lugar nas seguintes localidades e datas: Datas do curso: do 18 ao 29 de maio de 2020 Datas de repaso: do 7 ao 10 de setembro de 2020 Número de horas: 40 Horario: Número máximo de participantes: 20 Datas do curso: do 18 ao 29 de maio de 2020 Datas de repaso: do 7 ao 10 de setembro de 2020 Número de horas: 40 Horario: Número máximo de participantes: 20 Datas do curso: do 14 ao 25 de setembro de 2020 Datas de repaso: do 9 ao 12 de novembro de 2020 Número de horas: 40 Horario: Número máximo de participantes: 15 3º O Real decreto 463/2020, de 14 de marzo, declara o estado de alarma para a xestión da situación de crise sanitaria ocasionada pola COVID-19, polo que se suspenden os termos e se interrompen os prazos para a tramitación dos procedementos das entidade do sector público. Esta situación levou consigo a imposibilidade de levar a cabo as edicións primeira e segunda dos Cursos de Español para Persoas Inmigrantes para a Preparación do DELE A2 para o ano 2020.4º O 28 de maio de 2020 o Servizo de Intervención dálle a súa conformidade ao expediente. No artigo 2 da Lei 13/2008, de 3 de decembro, de servizos sociais de Galicia, defínense os servizos sociais como un conxunto coordinado de prestacións, programas e equipamentos destinados a garantir a igualdade de oportunidades no acceso á calidade de vida e á participación social de toda a poboación galega mediante intervencións que permitan o logro dos obxectivos marcados nesta lei. Con ese fin a Deputación de Pontevedra, a través do Servizo de Cohesión Social e Xuventude, pon en marcha distintas accións e programas dirixidos a entidades, ás asociacións e á cidadanía para garantir os principios establecidos pola lei. De conformidade co establecido na disposición adicional terceira do Real decreto 463/2020, de 14 de marzo, suspendéronse os termos e interrompéronse os prazos para a tramitación dos procedementos das entidade do sector público. O cómputo dos prazos continuará o vindeiro 1 de xuño, de acordo co establecido no artigo 9 do Real decreto 537/2020, de 22 de maio. De acordo co exposto e con base nos preceptos citados e na demais normativa de concordante aplicación: A modificación das bases reguladoras dos Cursos de Español para Persoas Inmigrantes para a Preparación do DELE A2, substituíndo a base terceira tal e como se detalla a continuación: Os cursos terán lugar no ano 2020 a partir do mes de setembro, en Pontevedra (unha edición) e Vigo (dúas edicións, unha de mañá e outra de tarde), e terán unha cada unha delas unha duración dun máximo de 40 horas, para un máximo de 20 alumnos por edición, sen que se poida superar o total de 55 prazas dispoñibles. O número de alumnas e alumnos máximo por aula e as datas de realización virán determinadas polo que estableza a normativa vixente no momento no que se impartan os cursos e polo que establezan as recomendacións sanitarias. Tras finalizar estas edicións o alumnado dos cursos poderá presentarse ao exame do DELE A2 que levará a cabo o Instituto Cervantes en Vigo na data que se determine e en función da súa dispoñibilidade.” A modificación destas bases entra en vigor o mesmo día da súa publicación no BOPPO. Asinado dixitalmente á marxe. A xefa do Servizo de Cohesión Social e Xuventude Guofu Burgin Plancha” Asinado dixitalmente á marxe. Contra esta Resolución, que lle pon fin á vía administrativa, poderá interpoñer un recurso potestativo de reposición ante o mesmo órgano que o ditou no prazo dun mes, contado a partir do día seguinte ao desta notificación (artigos 112 e 124 da Lei 39/2015, de 1 de outubro, do procedemento administrativo común das administracións públicas) ou ben, directamente, un recurso contencioso-administrativo ante o Xulgado do Contencioso-Administrativo de Pontevedra no prazo establecido no artigo 46 da Lei 29/1998, de 13 de xullo, reguladora da xurisdición contencioso-administrativa. Todo iso sen prexuízo de que poida utilizar calquera outro recurso que estime conveniente. Asinado dixitalmente á marxe. O deputado delegado O secretario Carlos López Font Carlos Cuadrado Romay